Η **Κιμ Γιο-τζονγκ** (κορεατικά: 김여정, γεν. 26 Σεπτεμβρίου 1987) είναι Βορειοκορεάτισσα πολιτικός, πρώτος αναπληρωτής διευθυντής του Τμήματος του Ενωμένου Μετώπου του Εργατικού Κόμματος Κορέας. Ήταν εναλλακτικό μέλος του Πολιτικού Γραφείου του Εργατικού Κόμματος της Κορέας από το 2017 έως το 2019, και ξαναδιορίστηκε στον ρόλο τον Απρίλιο του 2020.

Η Κιμ είναι το νεαρότερο παιδί του Κιμ Τζονγκ-ιλ, του δεύτερου ανώτατου ηγέτη της χώρας. Είναι η νεότερη αδελφή του Κιμ Γιονγκ-ουν και θεωρείται πιθανή διάδοχός του.

Πρώτα χρόνια
------------

Η Κιμ Γιο-τζονγκ είναι το νεότερο παιδί του πρώην ηγέτη της χώρας Κιμ Τζονγκ-ιλ και της συντρόφου του, Κο Γιονγκ-χουί. Το Υπουργείο Οικονομικών των Ηνωμένων Πολιτειών αναφέρει ότι γεννήθηκε στις 26 Σεπτεμβρίου 1989, ενώ πηγές από τη Νότια Κορέα δηλώνουν ότι γεννήθηκε στις 26 Σεπτεμβρίου 1987. Πέρασε το μεγαλύτερο μέρος των πρώτων χρόνων της παιδικής ζωής της στην κατοικία της μητέρας της στην Πιονγιάνγκ, όπου μεγάλωσε μαζί με τα αδέλφια της. Από το 1996 μέχρι τον Δεκέμβριο του 2000, η Κιμ και οι μεγαλύτεροι αδελφοί της φοίτησαν στο δημόσιο σχολείο Λίμπεφελντ-Σταϊνχέλτσλι της Βέρνης, πρωτεύουσας της Ελβετίας, με το ψευδώνυμο Πακ Μι-χιανγκ. Πιστεύεται ότι εκείνη την εποχή ανέπτυξε στενή σχέση με τον αδερφό της Κιμ Γιονγκ-ουν, τον σημερινό ηγέτη της Βόρειας Κορέας. Αφού επέστρεψε στην Πιονγιάνγκ, αργότερα ολοκλήρωσε τις σπουδές της στην επιστήμη των υπολογιστών στο Πανεπιστήμιο Κιμ Ιλ-σουνγκ.

Σταδιοδρομία
------------

Το 2007, η Κιμ διορίστηκε στο επιτελείο του Εργατικού Κόμματος Κορέας, πιθανώς εργαζόμενη είτε υπό τον πατέρα της ή τον θείο της, τον Κιμ Κιονγκ-χουί. Κατά τη διάρκεια του 2009 και του 2010, ήταν ενεργή στην ίδρυση της εκστρατείας διαδοχής του πατέρα της, ενώ εργαζόταν και στην Εθνική Επιτροπή Άμυνας και στην προσωπική γραμματεία του πατέρα της. Ξεκινώντας από τον Μάρτιο του 2009, εντάχθηκε σε μια ομάδα υψηλόβαθμων αξιωματούχων και μελών της οικογένειας που εμφανίζονταν στο πλευρό του πατέρα της σε δημόσιες εμφανίσεις, αλλά η παρουσία της γινόταν σπάνια αντιληπτή μέχρι τον Σεπτέμβριο του 2010, όταν αναγνωρίστηκε μεταξύ των συμμετεχόντων στο 3ο Συνέδριο του Εργατικού Κόμματος Κορέας.

### Ανώνυμες δημόσιες εμφανίσεις

Η Κιμ Γιο-τζονγκ έλαβε αρκετή δημοσιότητα κατά τη διάρκεια της διαδικασίας ταφής του Κιμ Τζονγκ-ιλ τον Δεκέμβριο του 2011, όταν εμφανίστηκε μαζί με τον αδερφό της Κιμ Γιονγκ-ουν και συνόδευε μια ομάδα ανώτερων αξιωματούχων του κόμματος που υποκλίνονταν στο φέρετρο του πατέρα της. Στις αρχές του 2012, σύμφωνα με αναφορές, της δόθηκε μια θέση στην Εθνική Επιτροπή Άμυνας ως διαχειρίστρια για τα ταξίδια του αδερφού της, κανονίζοντας τα δρομολόγια, το πρόγραμμα, τις λογιστικές ανάγκες και τις ανάγκες ασφαλείας. Δεν εμφανιζόταν σε δελτία ειδήσεων εκείνη την εποχή εκτός από τον Νοέμβριο του 2012, όταν η Κορεατική Κεντρική Τηλεόραση την έδειξε να συνοδεύει τον αδερφό της και τον θείο της σε χώρο ιππασίας του στρατού.

### Δημόσια αναγνώριση

Η Κιμ ονομάστηκε για πρώτη φορά επίσημα στα κρατικά μέσα ενημέρωσης τον Μάρτιο του 2014, όπου συνόδευσε τον αδερφό της για να ψηφίσει για τις εκλογές στην Ανώτατη Λαϊκή Συνέλευση. Ονομάστηκε "ανώτερη αξιωματούχος" της Κεντρικής Επιτροπής του Εργατικού Κόμματος Κορέας. Τον Οκτώβριο του 2014, σύμφωνα με αναφορές, ανέλαβε κρατικά καθήκοντα για λογαριασμό του αδερφού της ενώ εκείνος είχε υποβληθεί σε ιατρική θεραπεία. Τον επόμενο μήνα, διορίστηκε πρώτη αναπληρώτρια διευθυντής του Τμήματος Προπαγάνδας και Αγκιτάτσιας του κόμματος.

Η Κιμ Γιο-τζονγκ, ο νοτιοκορεάτης πρόεδρος Μουν Τζε-ιν και ο αμερικάνος αντιπρόεδρος Μάικ Πενς στην τελετή έναρξης των Χειμερινών Ολυμπιακών Αγώνων 2018 
### Στην ηγεσία του τμήματος προπαγάνδας και αγκιτάτσιας

Στον ρόλο της ως αναπληρώτρια διευθυντής στο τμήμα, η Κιμ είναι υπεύθυνη για τη "βοήθεια στην εδραίωση της εξουσίας του Κιμ Γιονγκ-ουν" εισάγοντας "προγράμματα ειδωλοποίησης". Τον Ιούλιο του 2015, σύμφωνα με αναφορές, έπαιζε τον ρόλο του ντε φάκτο επικεφαλής του τμήματος, με τον ονομαστικό διευθυντή Κιμ Κι-ναμ να παίζει υποστηρικτικό ρόλο. Έχει ένα αναπληρωματικό υπουργικό πόστο αλλά δεν είναι γνωστή η αρμοδιότητά της. Συνοδεύει συχνά του Κιμ Γιονγκ-ουν σε περιοδείες "επιθεώρησης πεδίου".

Συνομιλίες στον Οίκο της Ειρήνης τον Απρίλιο του 2018
Λέγεται ότι είναι η κινητήριος δύναμη πίσω από την ανάπτυξη της προσωπολατρείας για τον αδερφό της, βασισμένη σε αυτή του παππού της Κιμ Ιλ-σουνγκ. Ο Τε Γιονγκ-χο, βορειοκορεάτης αποστάτης και πρώην διπλωμάτης, δήλωσε το 2017 ότι η Κιμ Γιο-τζονγκ οργάνωσε όλες τις κύριες δημόσιες εκδηλώσεις στη Βόρεια Κορέα. Λέγεται ότι η Κιμ Γιο-τζονγκ έχει ενθαρρύνει τον αδερφό της να παρουσιάσει την εικόνα ενός "άνδρα του λαού", για παράδειγμα μέσω των επισκέψεων σε δημοφιλείς τουριστικούς προορισμούς στη χώρα και της φιλίας με τον καλαθοσφαιριστή Ντένις Ρόντμαν.

Τον Ιανουάριο του 2017, τοποθετήθηκε στον Κατάλογο Ειδικά Ορισμένων Υπηκόων του Τμήματος του Θησαυροφυλακίου των Ηνωμένων Πολιτειών λόγω των παραβάσεων των ανθρωπίνων δικαιωμάτων στη Βόρεια Κορέα.

### Ένταξη στο Πολιτικό Γραφείο

Τον Οκτώβριο του 2017, η Κιμ Γιο-τζονγκ έγινε εναλλακτικό μέλος του Πολιτικού Γραφείου, όντας η δεύτερη γυναίκα που έχει γίνει μέλος του πολιτικού γραφείου. Σύμφωνα με τις φήμες που είχαν βγει προηγουμένως, η ένταξή της στο ανώτατο σώμα διακυβέρνησης της χώρας μπορεί να υποδεικνύει ότι είναι η αντικαταστάτρια του Κιμ Γιονγκ-ουν για τον θείο του, τον Κιμ Κιονγκ-χουί (με τον οποίο η Γιο-Τζονγκ φαίνεται να διατηρεί καλές σχέσεις), ο οποίος δεν έχει παίξει ενεργό ρόλο στο καθεστώς του Γιονγκ-ουν. Λέγεται ότι η νέα θέση της θα την κάνει υπεύθυνη για το Τμήμα Κρατικής Ασφαλείας.

### Ειδική αντιπρόσωπος του Κιμ Γιονγκ-ουν

Στις 9 Φεβρουαρίου 2018, η Γιο-τζονγκ παρακολούθησε την τελετή έναρξης των Χειμερινών Ολυμπιακών Αγώνων στην Πιόνγκτσανγκ της Νότιας Κορέας. Ήταν η πρώτη φορά που ένα μέλος της δυναστείας Κιμ επισκέφθηκε τη Νότια Κορέα από το τέλος του Πολέμου της Κορέας. Συναντήθηκε με τον πρόεδρο της Νότιας Κορέας Μουν Τζε-ιν στις 10 Φεβρουαρίου, όπου αποκάλυψε ότι είχε σταλεί ως ειδικός αντιπρόσωπος του Κιμ Γιονγκ-ουν και του παρέδωσε ένα γράμμα που έγραψε ο Κιμ στον Μουν. Αργότερα η Κιμ ήταν μέλος της ομάδας του αδελφού της κατά τη σύνοδο κορυφής στη Σιγκαπούρη μεταξύ Βόρειας Κορέας και Ηνωμένων Πολιτειών και στη σύνοδο κορυφής Βόρειας Κορέας και Ηνωμένων Πολιτειών στο Ανόι του Βιετνάμ. Η ανάμειξή της σε διπλωματικά θέματα συνέχισε καθώς τον Μάρτιο του 2020 εξέδωσε επίσημη δήλωση από το αξίωμά της ως πρώτη αναπληρώτρια διευθύντρια τμήματος του κόμματος.

Σύμφωνα με τον Κιμ Γιονγκ-χιούν, καθηγητή βορειοκορεατικών σπουδών στο Πανεπιστήμιο Ντόνγκουκ στη Σεούλ (καθώς και άλλους καθηγητές), η προώθηση της Γιο-τζονγκ και άλλων είναι ένδειξη ότι το "καθεστώς του Κιμ Τζονγκ-ουν έχει τελειώσει τη συνύπαρξή του με τα απομεινάρια του προηγούμενου καθεστώτος του Κιμ Τζονγκ-ιλ κάνοντας μια γενεαλογική αντικατάσταση στα κύρια αξιώματα της ελίτ του κόμματος". Ο Τομ Ο'Κόννορ του Newsweek υποστηρίζει την άποψη αυτή, γράφοντας ότι η ανέλιξη της Κιμ Γιο-τζονγκ είναι μέρος του γενικού σχεδίου του Κιμ Γιονγκ-ουν να τοποθετήσει νεαρότερα άτομα σε αξιώματα που υπηρετούσαν μεγαλύτεροι αξιωματούχοι της ελίτ του κόμματος κατά τη θητεία του πατέρα της, οι οποίοι μπορεί να έχουν εκφράσει ανησυχίες για την ικανότητα του νεότερου Κιμ Γιονγκ-ουν να κυβερνήσει τη χώρα.

### Εκλογή στην Ανώτατη Λαϊκή Συνέλευση

Το 2019, η Κιμ εξελέγη στην Ανώτατη Λαϊκή Συνέλευση κατά τη διάρκεια των βουλευτικών εκλογών στη χώρα, εκπροσωπώντας το Κίλιμγκιλ. Τον Απρίλιο του 2019 αφαιρέθηκε η ιδιότητα μέλους της στο Πολιτικό Γραφείο του κόμματος, αλλά της ξαναδόθηκε η ιδιότητα τον Απρίλιο του επόμενου έτους.

Στις 8 Ιουλίου 2020, η Κιμ μηνύθηκε από τον Λι Κιουνγκ-τζε, δικηγόρο της δικηγορικής εταιρείας Ντόνγκμπουκα λόγω της ανάμειξης της στην ανατίναξη του διακορεατικού γραφείου του επιτρόπου. Ο Λι έκανε μήνυση και στον Πακ Τζον-τσονγκ, ο οποίος είναι Επικεφαλής του Γενικού Επιτελείου του Κορεατικού Λαϊκού Στρατού. Ο Λι προσέθεσε ότι η Κιμ διέταξε την καταστροφή του γραφείου του επιτρόπου και ότι είναι "απολύτως υπεύθυνη" για το συμβάν.

Διαδικτυακή κάλυψη
------------------

Τον Απρίλιο του 2020, οι φήμες για την κακή κατάσταση της υγείας του Κιμ Γιονγκ-ουν έφεραν σημαντική ειδησεογραφική κάλυψη για την Κιμ Γιο-τζονγκ ως μια πιθανή διάδοχος στην ηγεσία της κυβέρνησης στη Βόρεια Κορέα. Κατά τη διάρκεια αυτής της περιόδου, έλαβε σημαντική κάλυψη στα μέσα κοινωνικής δικτύωσης. Η Κιμ Γιο-τζονγκ απέκτησε επιπλέον ειδησεογραφική και μη κάλυψη στα μέσα του Αυγούστου 2020, όταν σύμφωνα με φήμες ο Κιμ Γιονγκ-ουν βρισκόταν σε κώμα. Αυτό έφερε στο φως πάλι τη πιθανότητα που έχει η Κιμ Γιο-τζονγκ να αναλάβει τα καθήκοντα του άρρωστου αδελφού της.

Προσωπική ζωή
-------------

Στα τέλη του 2014, σύμφωνα με αναφορές, παντρεύτηκε τον Τσε Σονγκ, τον δεύτερο γιο του κυβερνητικού αξιωματούχου Τσε Ριονγκ-χε. Ο Σονγκ είναι είτε συμφοιτητής στο Πανεπιστήμιο Κιμ Ιλ-σουνγκ, είτε αξιωματούχος στην Αίθουσα 39 του Εργατικού Κόμματος Κορέας ή εργάζεται σε μια στρατιωτική μονάδα υπεύθυνη για τη φρούρηση του ηγέτη της χώρας. Σύμφωνα με αναφορές, τον Μάιο του 2015, η Γιο-τζονγκ γέννησε ένα παιδί.

Δείτε επίσης
------------

* Κιμ Σονγκ-χιε
* Πολιτική της Βόρειας Κορέας
* Ρο Σονγκ-σιλ
* Γυναίκες στη Βόρεια Κορέα

Παραπομπές
----------

1. ↑  www.nkleadershipwatch.org/kim-yo-jong-2/.
2. ↑  www.theguardian.com/world/2017/oct/09/kim-yo-jong-sister-brains-behind-kim-jong-uns-image.
3. ↑  abcnews.go.com/International/kim-yo-jong-north-korean-leaders-sister-pregnant/story?id=53267658.
4. ↑  «日媒：金正恩胞妹汉字名为"金与正"» (στα Chinese). The Chosun Ilbo,. 4 April 2014.. Ανακτήθηκε στις 29 April 2020.
5. ↑  «Kim Jong Un's sister fans flames of inter-Korean tensions». *Nikkei Asian Review*. 16 Ιουνίου 2020. Ανακτήθηκε στις 16 Ιουνίου 2020.
6. 1 2 3 4 5 6 7  «Kim Yo Jong». North Korea Leadership Watch.. Ανακτήθηκε στις 2 May 2020.
7. ↑  «North Korea Designations». U.S. Department of the Treasury. 1 Νοεμβρίου 2017. Ανακτήθηκε στις 2 Μαΐου 2020.
8. ↑  Lim, Andy (25 Μαρτίου 2014). «Impact Player: Kim Yo-Jong». Center for Strategic and International Studies. Ανακτήθηκε στις 2 Μαΐου 2020.
9. 1 2  Fifeld, Anna (8 Φεβρουαρίου 2018). «Who is Kim Yo Jong? Here's what we know about the North Korean 'princess.'». *Washington Post*. Ανακτήθηκε στις 2 Μαΐου 2020.
10. ↑  «Kim Yo Jong: Who is the North Korean leader's mysterious sister?». *DW.COM* (στα Αγγλικά). 8 Οκτωβρίου 2017. Ανακτήθηκε στις 9 Οκτωβρίου 2017.
11. ↑  Harry J. Kazianis (24 Ιουλίου 2019). «Meet Kim Yo-jong: North Korea's Most Powerful Woman». *The National Interest*. Ανακτήθηκε στις 2 Μαΐου 2020.
12. ↑  McCurry, Justin (19 Απριλίου 2020). «Kim Yo-jong: the sister of Kim Jong-un, fast 'becoming his alter ego'». *The Guardian*. Ανακτήθηκε στις 2 Μαΐου 2020.
13. ↑  Gil, Yun-hyung (22 July 2013). «Kim Jong-un's younger sister reportedly managing events in North Korea». South Korea: Hankyoreh.. Ανακτήθηκε στις 30 April 2020.
14. ↑  «North Korea Newsletter No. 237». South Korea: Yonhap News Agency. 22 November 2012.. Ανακτήθηκε στις 30 April 2020.
15. ↑  «Kim Jong Un Visits Kim Il Sung University of Politics and Takes Part in Election of Deputy to SPA». North Korea (site in Japan): Korean Central News Agency. 9 March 2014. Αρχειοθετήθηκε από το πρωτότυπο στις 10 March 2014. .
16. ↑  Silva, Cristina (2 Οκτωβρίου 2014). «Has Kim Yo-Jong Taken Over For Kim Jong Un? Sister Assumes North Korea State Duties While Brother Undergoes Medical Treatment». *International Business Times*. Ανακτήθηκε στις 3 Οκτωβρίου 2014.
17. ↑  «Kim Yo Jong: Who is the North Korean leader's mysterious sister?». *DW.COM* (στα Αγγλικά). 8 Οκτωβρίου 2017. Ανακτήθηκε στις 9 Οκτωβρίου 2017.
18. 1 2  Yong, Lee Sang (24 July 2015). «Kim Jong-un's sister promoted to run 'idolisation projects' in North Korea». *The Guardian* (UK).. Ανακτήθηκε στις 30 April 2020.
19. ↑  Lee Sang Yong (20 Ιουλίου 2015). «Kim Yo Jong in de facto power of PAD». *Daily NK*. Αρχειοθετήθηκε από το πρωτότυπο στις 28 Απριλίου 2020. Ανακτήθηκε στις 28 Μαΐου 2018.
20. 1 2  «The Chosun Ilbo (English Edition): Daily News from Korea – Kim Jong-un's Sister to Have Baby in May». *Chosun Ilbo*. 30 Απριλίου 2014. Ανακτήθηκε στις 30 Απριλίου 2014.
21. ↑  «N. Korea's Kim Jong-un executed 15 top officials: S. Korea spy agency». *Yahoo! News*. AFP. 29 Απριλίου 2015. Ανακτήθηκε στις 29 Απριλίου 2015.
22. ↑  «North Korea's New Propagandist?» (στα αγγλικά). *38 North*. 14 August 2015.. Ανακτήθηκε στις 9 October 2017.
23. ↑  Sherwell, Phillip (8 January 2017). «Sister helps Kim strut his stuff as key missile test looms» (στα αγγλικά). *The Times*.. Ανακτήθηκε στις 30 April 2020.
24. 1 2 3 4  McCurry, Justin (9 October 2017). «Meet Kim Yo-jong, the sister who is the brains behind Kim Jong-un's image» (στα αγγλικά). *The Guardian*. ISSN 0261-3077.. Ανακτήθηκε στις 30 April 2020.
25. ↑  Ahmann, Tim; Walsh, Eric (11 January 2017). «U.S. blacklists North Korean officials over rights abuses». *Reuters*.. Ανακτήθηκε στις 9 October 2017.
26. ↑  Pearson, James (8 October 2017). «Kim Jong Un praises nuclear program, promotes sister to center of power». Reuters.. Ανακτήθηκε στις 30 April 2020.
27. ↑  Gale, Alastair (9 February 2018). «Behind the Rapid Rise of Kim Jong Un's Younger Sister» (στα αγγλικά). *Wall Street Journal*. ISSN 0099-9660.. Ανακτήθηκε στις 30 April 2020.
28. ↑  Ryall, Julian (6 December 2013). «Kim Jong-un 'preparing to purge aunt'». *The Telegraph* (United Kingdom).. Ανακτήθηκε στις 30 April 2020.
29. ↑  «KJI Youngest Daughter Working as Events Manager for KJU?». *North Korea Leadership Watch* (South Korea). 22 July 2013. Αρχειοθετήθηκε από το πρωτότυπο στις 22 December 2013. .
30. ↑  Kim, Myong-song (25 January 2018). «Kim Jong-un 'Puts Sister in Charge of State Security'» (στα αγγλικά). *The Chosun Ilbo*.. Ανακτήθηκε στις 30 April 2020.
31. ↑  Haas, Benjamin (9 Φεβρουαρίου 2018). «US vice-president skips Olympics dinner in snub to North Korea officials». *the Guardian*. Ανακτήθηκε στις 9 Φεβρουαρίου 2018.
32. ↑  «South Korean president invited to North Korea» (στα αγγλικά). *koreatimes*. 10 February 2018.. Ανακτήθηκε στις 11 February 2018.
33. ↑  «Kim Jong Un meets PM Lee ahead of Trump-Kim summit». Channel News Asia. 10 Ιουνίου 2018. Αρχειοθετήθηκε από το πρωτότυπο στις 10 Σεπτεμβρίου 2019. Ανακτήθηκε στις 30 Απριλίου 2020.
34. ↑  «Kim Jong Un sister's first official remarks hint at higher status». *Al Jazeera*. 3 Μαρτίου 2020. Ανακτήθηκε στις 13 Απριλίου 2020.
35. ↑  O'Connor, Tom (9 February 2018). «Who is Kim Jong Un's sister? Kim Jo Yong is becoming North Korea's most powerful woman» (στα αγγλικά). *Newsweek*.. Ανακτήθηκε στις 30 April 2020.
36. ↑  «North Korea election: Surprise as leader Kim Jong-un 'not on ballot». *BBC News*. 12 March 2019.. Ανακτήθηκε στις 30 April 2020.
37. ↑  Jo Jung-hoon (12 Μαρτίου 2019). 북 김정은, 최고인민회의 대의원 처음 빠져: (추가) 북 언론, 687명 대의원 명단 발표...당 부위원장들 포함 (명단). *Tongil News* (στα Κορεατικά). Ανακτήθηκε στις 18 Μαρτίου 2019.
38. ↑  Byung-joon, Koh. «(3rd LD) N.K. leader holds politburo meeting to discuss anti-virus measures». *Yonhap*.. Ανακτήθηκε στις 13 April 2020.
39. ↑  Shim, Elizabeth (8 July 2020). «Kim Yo Jong sued over destruction of inter-Korean liaison office». United Press International.. Ανακτήθηκε στις 10 July 2020.
40. ↑  Brennan, David (21 April 2020). «Who is Kim Jong Un's Sister? North Korea Leader's Reported Health Problems Push Kim Yo Jong Into Focus». *Newsweek*.. Ανακτήθηκε στις 21 April 2020.
41. ↑  Sung, Morgan. «We regret to inform you that people are stanning Kim Jong-un's sister». *Mashable* (στα Αγγλικά). Ανακτήθηκε στις 30 Απριλίου 2020.
42. ↑  «North Korea's Kim Jong-un in coma, sister Kim Yo-jong to take over: Reports». *Hindustan Times* (στα Αγγλικά). 24 Αυγούστου 2020. Ανακτήθηκε στις 24 Αυγούστου 2020.
43. ↑  «Kim Jong Un's Little Sister Married Son of Top Regime Official, Report Says». *Wall Street Journal*. 2 January 2015.. Ανακτήθηκε στις 30 April 2020.
44. ↑  «NK leader's sister weds son of Choe Ryong-hae: sources». Yonhap News Agency. 2 Ιανουαρίου 2015. Ανακτήθηκε στις 30 Απριλίου 2020.